CELEX: 52006PC0599
Language: mt
Date: 2006-10-18
Title: Proposta għal deċiżjoni tal-Parlament Ewropew u tal-Kunsill li twaqqaf Bord Ewropew Konsultattiv tal-Governanza ta’ l-Istatistika

Avviż Legali Importanti

|

52006PC0599

	[pic] | KUMMISSJONI TAL-KOMUNITAJIET EWROPEJ |Brussel 18.10.2006KUMM(2006) 599 finali2006/0199 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli twaqqaf Bord Ewropew Konsultattiv tal-Governanza ta’ l-Istatistika(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA |110 | Ir-raġunijiet u l-għanijiet tal-proposta B’reazzjoni għal stediniet mill-Kunsill fit-2 ta’ Ġunju 2004 u għal darba oħra fis-17 ta’ Frar 2005 sabiex tissaħħaħ il-governanza ta’ l-istatistika bil-ħsieb li tiżgura l-indipendenza, l-integrità u r-responsabilità ta’ l-Istituti Nazzjonali ta’ l-Istatistika u l-Eurostat, il-Kummissjoni implimentat strateġija li tħaddan miżuri li jindirizzaw il-kwalità tad-data ta' l-istatistika fil-kuntest tal-proċedura tad-defiċit eċċessiv u sabiex issaħħaħ il-kapaċità operattiva ta' l-Eurostat. Bħala t-tielet linja ta’ azzjoni, fil-25 ta’ Mejju 2005 l-Kummissjoni adottat Komunikazzjoni u Rakkomandazzjoni dwar l-indipendenza, l-integrità u r-responsabilità ta’ l-awtoritajiet nazzjonali u Komunitarji ta’ l-istatistika li tipproklama Kodiċi ta’ Prassi Ewropea ta’ l-Istatistika li tħejjiet mill-Istituti Nazzjonali ta’ l-Istatistika u l-Eurostat u tħaddnet mill-Kumitat tal-Programm ta’ l-Istatistika bħala strument awtoregolatorju. Sabiex din l-istrateġija awtoregolatorja tintwieżen mal-ħtieġa tar-responsabilità, fl-istess Rakkomandazzjoni l-Kummissjoni ddikjarat l-għan tagħha li tqiegħed fis-seħħ sistema ta' rappurtar sabiex tissorvelja aderenza mal-Kodiċi fi ħdan is-Sistema Ewropea ta’ l-Istatistika[1], li tista’ tinkludi korp estern ta’ konsulenza li jkollu rwol attiv fis-superviżjoni ta’ l-implimentazzjoni tal-Kodiċi u, bis-saħħa ta' hekk, issaħħaħ l-indipendenza, l-integrità u r-responsabilità. Il-konklużjonijiet tal-Kunsill ta’ l-ECOFIN tat-8 ta’ Novembru 2005 enfasizzaw l-utilità ta’ korp bħal dan li "…għandu jsaħħaħ l-indipendenza, l-integrità u r-responsabilità ta’ l-Eurostat u, fil-kuntest tal-valutazzjoni inter pares ta’ l-implimentazzjoni tal-Kodiċi ta’ Prassi Ewropea ta’ l-Istatistika, tas-Sistema Ewropea ta’ l-Istatistika" u taw xi linji ta’ gwida għall-kompożizzjoni u l-inkarigi tiegħu. Fl-istess waqt enfasizzaw il-ħtieġa li jitwaqqaf korp separat ġdid aktar milli jiddefinixxu mill-ġdid il-Kumitat Konsultattiv Ewropew dwar l-Informazzjoni ta’ l-Istatistika fl-Isferi Ekonomiċi u Soċjali fl-andament tar-riforma tiegħu. Il-proposta għal Deċiżjoni tal-Parlament Ewropew u l-Kunsill sabiex jitwaqqaf Bord Konsultattiv Ewropew tal-Governanza ta' l-Istatistika hija reazzjoni għall-kunsiderazzjonijiet stipulati hawn fuq, u għalhekk tikkomplementa l-istruttura Ewropea tal-governanza ta’ l-Istatistika. |139 | Id-dispożizzjonijiet eżistenti fil-qasam tal-proposta Ma hemm ebda dispożizzjonijiet fis-seħħ fil-qasam tal-proposta. |141 | Il-konsistenza ma’ politiki u għanijiet oħra ta' l-Unjoni Mhux applikabbli. |IL-KONSULTAZZJONI TAL-PARTIJIET INTERESSATI U ANALIżI TA’ L-IMPATT |Il-konsultazzjoni mal-partijiet interessati |211 | Il-metodi ta' konsultazzjoni, is-setturi ewlenija fil-mira u l-profil ġenerali ta' min wieġeb Il-proposta hija bbażata fuq konsultazzjonijiet tal-Kumitat tal-Programm ta’ l-Istatistika u l-Kumitat Ekonomiku u Finanzjarju. |212 | It-taqsira tar-reazzjonijiet, u kif tqiesu Wieħed mir-riżultati ewlenin tal-proċess tal-konsultazzjoni kien li żvela l-ħtieġa għall-Bord li jitwaqqaf b’mod li jagħti sisien lill-indipendenza tiegħu u b’mod li jkun skond il-konklużjonijiet ta’ l-ECOFIN tat-8 ta’ Novembru 2005. |Il-ġbir u l-użu ta’ għarfien espert |229 | Ma kienx hemm bżonn ta’ għarfien espert estern. |230 | Il-valutazzjoni ta’ l-impatt Għażla alternattiva li tqieset kienet dik li jingħata mandat lill-Kumitat Konsultattiv Ewropew dwar l-Informazzjoni ta’ l-Istatistika fl-Isferi Ekonomiċi u Soċjali, li jkopri l-inkarigi tal-Bord, suġġett għal riforma sostanzjali tal-Kumitat, b’mod partikolari f’termini ta’ tnaqqis tal-membri tiegħu sabiex iżomm daqs amministrabbli tal-Kumitat wara t-tkabbir. |L-ELEMENTI LEGALI TAL-PROPOSTA |305 | It-taqsira ta’ l-azzjoni proposta Il-proposta għandha l-mira li twaqqaf Bord Ewropew Konsultattiv tal-Governanza ta’ l-Istatistika sabiex isaħħaħ il-kredibilità ta’ l-istatistika Ewropea, jagħti parir lill-Kummissjoni u jirrapporta dwar l-implimentazzjoni tal-Kodiċi ta’ Prassi Ewropea ta’ l-Istatistika mill-Eurostat. |310 | Il-Bażi Legali L-Artikolu 285 tat-Trattat jipprevedi l-bażi legali għall-miżuri adottati mill-Parlament Ewropew u l-Kunsill għall-produzzjoni ta’ l-istatistika tal-Komunità u jiddefinixxi l-prinċipji li jridu jikkonformaw magħhom. Il-Bord Ewropew Konsultattiv tal-Governanza ta’ l-Istatistika għandu jkun jikkonsisti minn persuni ta’ livell għoli, maħtura mill-Kummissjoni wara konsultazzjoni mal-Parlament Ewropew u l-Kunsill, li kapaċi jrendu viżjoni esterna fuq is-Sistema Ewropea ta’ l-Istatistika. Sabiex isaħħaħ l-indipendenza tal-Bord u bħala sinjal ta’ l-impenn tal-leġiżlaturi, l-istrument legali għat-twaqqif tal-Bord Ewropew Konsultattiv tal-Governanza ta’ l-Istatistika għandu jieħu s-sura ta’ Deċiżjoni tal-Parlament Ewropew u tal-Kunsill. |Il-Prinċipju tal-Proporzjonalità |331 | Il-proposta tikkonforma mal-prinċipju tal-proporzjonalità minħabba li tkopri l-attivitajiet tal-Kummissjoni marbuta ma’ l-istatistika Ewropea u t-tħaddim tas-Sistema Ewropea ta’ l-Istatistika bħala entità sħiħa. Mhijiex fil-kompetenza tal-Bord li jindirizza prassi ta’ pajjiżi jew istituzzjonijiet individwali. L-inkarigi u l-attivitajiet tal-Bord propost għandhom jirriflettu l-għan bażiku li jssaħħu l-indipendenza, l-integrità u r-responsabilità ta’ l-Eurostat u s-Sistema Ewropea ta’ l-Istatistika bħala entità sħiħa u b’hekk isaħħu l-kunfidenza ta’ l-utenti fl-istatistika Ewropea. |332 | Skond il-konklużjonijiet tal-Kunsill, il-Bord propost se jkun żgħir ħafna u għandu jagħti privileġġ lill-għarfien espert eċċellenti tal-membri fil-qasam ta’ l-istatistika. L-Artikolu 3 jistipula li l-Kummissjoni, wara konsultazzjoni mal-Parlament Ewropew u l-Kunsill se taħtar total ta’ ħames membri, inkluż il-president. Il-Kummissjoni għandha tkun irrappreżentata bħala osservatur. |L-għażla ta’ strumenti |341 | L-Istrumenti proposti: |342 | Mezzi oħra ma jkunux adegwati għar-raġuni(jiet) li ġejja. Fid-Dokument ta’ Ħidma ta’ l-Istaff tas-27 ta’ Lulju 2005 (C(2005)2817) dwar "Qafas għall-gruppi esperti tal-Kummissjoni: regoli orizzontali u reġistru pubbliku" l-Kummissjoni sabet li, minn perspettiva istituzzjonali, għandhom jitwaqqfu, permezz ta’ Deċiżjoni tal-Kummissjoni, gruppi esperti, jiġifieri gruppi li jinkludu esperti nazzjonali u/jew esperti tas-settur privat li jgħinu lill-Kummissjoni sabiex teżerċita s-setgħa tagħha ta' inizjattiva u l-inkarigi tagħha ta' monitoraġġ u koordinazzjoni ma’ l-Istati Membri. Minkejja dan, fil-każ fil-kwistjoni, il-Kummissjoni kellha tqis il-ħtieġa li twaqqaf il-Bord skond l-għan bażiku, jiġifieri sabiex isaħħaħ l-indipendenza, l-integrità u r-responsabilità ta' l-Eurostat u s-Sistema Ewropea ta' l-Istatistika bħala entità sħiħa, u b'hekk tissaħħaħ il-kunfidenza ta' l-utenti fl-Istatistika Ewropea. Għalhekk, meta wieħed iqis l-għan u l-kontenut tal-proposta, Deċiżjoni tal-Parlament Ewropew u tal-Kunsill hija l-aktar strument adattat. |L-IMPLIKAZZJONI BAġITARJA |409 | Il-proposta ma għandha l-ebda implikazzjoni fuq il-baġit tal-Komunità. |TAGħRIF ADDIZZJONALI |560 | Iż-Żona Ekonomika Ewropea L-Att propost jikkonċerna kwistjoni taż-ŻEE u għalhekk għandu jiġi estiż għaż-Żona Ekonomika Ewropea. |1.  2006/0199 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli twaqqaf Bord Ewropew Konsultattiv tal-Governanza ta’ l-IstatistikaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285 tiegħu,Wara li kkunsidraw il-proposta tal-Kummissjoni[2],Filwaqt li jaġixxu skond il-proċedura stipulata fl-Artikolu 251 tat-Trattat[3],Billi:(1) Il-ħtieġa li jiġu stabbiliti standards li japplikaw madwar l-Ewropa kollha dwar l-indipendenza, l-integrità u r-responsabilità ta’ l-istituti nazzjonali wasslet lill-Kumitat tal-Programm ta’ l-Istatistika sabiex iħaddan il-Kodiċi ta’ Prassi Ewropea ta’ l-Istatistika[4] matul il-laqgħa tiegħu ta’ l-24 ta’ Frar 2005.(2) Il-Kodiċi ta’ Prassi hawn fuq imsemmija għandha l-għan doppju li min-naħa l-waħda ttejjeb il-fiduċja u l-kunfidenza fl-awtoritajiet ta’ l-istatistika billi tipproponi ċerti arranġamenti istituzzjonali u ta’ organizzazzjoni u, min-naħa l-oħra, issaħħaħ il-kwalità ta’ l-istatistika li jipproduċu.(3) Fil-Komunikazzjoni tal-25 ta’ Mejju 2005 lill-Parlament Ewropew u lill-Kunsill dwar l-indipendenza, l-integrità u r-responsabilità ta’ l-awtoritajiet nazzjonali u Komunitarji ta’ l-Istatistika l-Kummissjoni għarfet l-użu ta’ korp konsultattiv estern li jkun jista’ jieħu rwol attiv fis-superviżjoni ta’ kif tiġi implimentata l-Kodiċi tal-Prassi mis-Sistema Ewropea ta’ l-Istatistika bħala entità sħiħa. Fir-Rakkomandazzjoni tagħha ta’ l-istess data, il-Kummissjoni ddikjarat l-intenzjoni tagħha li tqis li tipproponi korp konsultattiv estern ta’ dan it-tip.(4) Fit-8 ta’ Novembru 2005, il-Kunsill ikkonkluda li korp konsultattiv ġdid ta’ livell għoli għandu jsaħħaħ l-indipendenza, l-integrità u r-responsabilità tal-Kummissjoni (l-Eurostat) u, fil-kuntest tal-valutazzjoni inter pares ta’ l-implimentazzjoni tal-Kodiċi ta’ Prassi Ewropea ta’ l-Istatistika, tas-Sistema Ewropea ta’ l-Istatistika u rrakkomanda li l-korp il-ġdid għandu jkun grupp ta’ persuni maħtura skond il-kompetenza tagħhom.(5) Għalhekk għandu jitwaqqaf bord konsultattiv, u għandhom jiġu ddefiniti l-inkarigi u l-istruttura tiegħu.IDDEĊIDEW KIF ĠEJ:Artikolu 1Il-Bord KonsultattivPermezz ta’ dan jitwaqqaf bord konsultattiv imsejjaħ il-"Bord Konsultattiv Ewropew tal-Governanza ta' l-Istatistika" (minn issa ’l quddiem “il-Bord”).Artikolu 2L-Inkarigi1. L-inkarigi tal-Bord għandhom ikunu:-  li jsaħħaħ il-kredibilità ta’ l-istatistika Ewropea;-  li jippreżenta rapport annwali dwar l-implimentazzjoni tal-Kodiċi ta’ Prassi Ewropea ta’ l-Istatistika mill-Kummissjoni (l-Eurostat) lill-Kummissjoni, li għandha tittrażmetti r-rapport lill-Parlament Ewropew u lill-Kunsill.-  li jagħti parir lill-Kummissjoni dwar miżuri xierqa sabiex l-implimentazzjoni tal-Kodiċi ta’ Prassi Ewropea ta’ l-Istatistika (minn issa ’l quddiem "il-Kodiċi ta’ Prassi") fis-Sistema Ewropea ta’ l-Istatistika jrenduha eħfef bil-ħsieb li tittejjeb il-governanza ta’ l-istatistika;-  li jagħti parir lill-Kummissjoni fil-qafas ta’ proċess li jwassal għal marka ta’ kwalità u dwar il-komunikazzjoni tal-Kodiċi ta’ Prassi lill-utenti u l-fornituri tad- data .-  li jagħti parir dwar l-aġġornar tal-Kodiċi ta’ Prassi u dwar regoli u prinċipji ġenerali għat-tħaddim tas-Sistema Ewropea ta’ l-Istatistika bħala entità sħiħa.2. Il-Kummissjoni tista’ tikkonsulta lill-Bord dwar kwistjonijiet relatati mal-kunfidenza ta’ l-utenti fl-istatistika Ewropea.Artikolu 3Il-Membri tal-Bord1. Il-Bord għandu jiġbor fih ħames membri, inkluż il-president. Il-Kummissjoni (l-Eurostat) għandha tkun irrappreżentata bħala osservatur.2. Il-membri tal-Bord għandhom jintgħażlu minn fost esperti li għandhom kompetenza eċċellenti fil-qasam ta’ l-istatistika u għandhom iwettqu d-doveri tagħhom fil-kapaċità personali tagħhom.3. Il-Kummissjoni għandha taħtar il-membri tal-Bord u l-president tiegħu wara konsultazzjoni mal-Parlament Ewropew u l-Kunsill, għal terminu ta’ tliet snin.Il-Bord jista’ jaħtar sa żewġ membri li għandhom jinħatru darba għal terminu ulterjuri ta’ tliet snin.4. Jekk membru jirriżenja qabel ma jiskadi t-terminu tiegħu tal-kariga, dan se jinbidel għal bqija ta’ dak it-terminu minn membru ieħor maħtur skond dan l-artikolu.Artikolu 4Il-Proċedimenti1. Il-Bord għandu jadotta r-regoli ta' proċedura tiegħu stess, li għandhom isiru pubbliċi.2. Ir-rapport annwali tal-Bord, imsemmi fl-Artikolu 2, għandu jsir pubbliku. Barra dan, il-Bord jista' jiddeċiedi li jippubblika fuq l-Internet, kwalunkwe konklużjoni, konklużjoni parzjali jew dokument ta' ħidma.3. Il-membri tal-Bord għandu jkollhom ir-rekwiżit li ma jiżvelawx tagħrif li ġabu aċċess għalih permezz tal-proċedimenti tal-Bord, jekk il-Kummissjoni tgħarrafhom li t-tagħrif miksub, l-opinjoni mitluba jew il-mistoqsija mqajma huma ta' natura kunfidenzjali.4. Il-Bord għandu jkun mgħejjun minn Segretarjat li għandu jiġi fornut mill-Kummissjoni. Is-Segretarju ghandu jinħatar mill-Kummissjoni wara konsultazzjoni mal-Bord. Is-Segretarju għandu jaġixxi fuq l-istruzzjonijiet tal-Bord.5. L-ispejjeż tal-Bord għandhom ikunu inklużi fl-estimi baġitarji tal-Kummissjoni.Artikolu 5Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea .Magħmula fi Brussell,Għall-Parlament Ewropew Għall-KunsillIl-President Il-President [1] jiġifieri s-sħubija li tinkludi l-Uffiċju ta' l-Istatistika tal-Komunitajiet Ewropej (l-Eurostat) u l-Istituti Nazzjonali ta' l-Istatistika u awtoritajiet nazzjonali responsabbli f'kull Stat Membru għall-produzzjoni u t-tixrid ta’ l-istatistika Ewropea.[2] ĠU C , , p. .[3] ĠU C , , p. .[4] Adottat mill-Kumitat tal-Programm ta’ l-Istatistika fl-24 ta’ Frar 2005 u mħabbar fir-Rakkomandazzjonijiet tal-Kummissjoni tal-25 ta’ Mejju 2005 dwar l-indipendenza, l-integrità u r-responsabilità ta’ l-Awtoritajiet Nazzjonali u Komunitarji ta’ l-Istatistika (COM(2005) 217 finali verżjoni 1)